Jonas Andziulis

Jonas Andziulis (1866 m. spalio 30 d. Smalinyčia, Paežerių valsčius, Vilkaviškio apskritis, Rusijos imperija – 1927 m. balandžio 27 d. Vilkaviškis) – Lietuvos politinis bei visuomenės veikėjas.

 Biografija 
Mokėsi Paežerių pradžios mokykloje. Nuo 1878 m. mokėsi Suvalkų gimnazijoje, baigęs 4 klases grįžo į tėvų ūkį, nes vyresnysis brolis atsisakė teisių į tėvų ūkį.

Nuo 1906 m. Paežerių valsčiaus viršaitis, 1910-1914 m. Vilkaviškio, Paežerių ir Gižų valsčių taikos teisėjas Vilkaviškyje. 1917 m. Vilniaus konferencijos dalyvis. Po 1918 m. – Paežerių valsčiaus komiteto pirmininkas.

1920 m. gegužės 15 d. – 1921 m. vasario 4 d. Steigiamojo Seimo atstovas, išrinktas II (Kauno) rinkimų apygardoje. Priklausė Lietuvos ūkininkų sąjungos frakcijai įėjusiai į LKDP bloką. 1921 m. pasitraukė iš Steigiamojo Seimo. 1921–1927 m. Vilkaviškio apskrities valdybos pirmininkas. Jo rūpesčiu įsteigta Vilkaviškio ligoninės senelių prieglauda ir kitos visuomeninės įstaigos.Žydrūnas Mačiukas. Steigiamojo Seimo atstovai. Seimas

 Literatūra 
 Andziulis Jonas, Trumpos Steigiamojo Seimo narių biografijos su atvaizdais, Klaipėda, 1924, p. 4.
 Andziulis Jonas, Lietuvių enciklopedija, Boston, 1953, p. 171.
 Blažytė-Baužienė D., Andziulis Jonas, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 71-72.

 Šaltiniai 

Kategorija:Seimo atstovai
Kategorija:Lietuvos teisėjai
Kategorija:Lietuvos apskričių viršininkai
Kategorija:Lietuvos viršaičiai